Er dette årets mest skandaløse film?
Naomi Watts (44) og Robin Wright (47) spiller hovedrollene i «Adore», som har blitt stemplet som provokativ, problematisk, sensuell, skandaløs og full av tabu-sex. Denne uken har filmselskapet sluppet filmtraileren - og du kanse den på VGTV. Filmen handler om to vakre, middelaldrende mødre, som har vært bestevenninner siden barndommen og bor i samme nabolag. Vennskapet blir satt på prøve da kvinnenes sønner, som begge er i 20-årene, forfører hverandres mødre. De seksuelle grensene fortsetter å tøyes gjennom hele det australske dramaet. Australske Xavier Samuel (29) og James Frecheville (22) spiller sønnene. «Et drama om kvinnelige vennskap som tar for seg seriøst sjokkerende seksuelle tabuer», skriver Cinemablend.com.Da dramaet første gang ble vist under Sundance-festivalen i Utah i januar, fikk den enorm oppmerksomhet. Den anerkjente filmanmelderen Kyle Buchanan, som skriver for Vulture.com, ble den gangen spurt om hvilken film som var den beste og verste på festivalen - og han svarte «Adore» på begge spørsmålene. Filmtittelen den gangen var «Two Mothers», men den har blitt forandret i ettertid. «Australia fremstår bokstavelig talt som MILF-øya», skriver Buchanan i anmeldelsen. Ifølge anmelderen består 95 prosent av filmen av svømming, stirring og sex. «Classy, trashy mama drama», konkluderer Buchanan. Hollywood.com skriver i sin omtale av filmen at «Watts og Wright viser mødre hva de ikke skal gjøre. «En ekkel vinner», skriver nettstedets anmelder. «Mødre, steng sønnene deres inne!», lyder oppfordringen fra nettstedet Celebuzz. Filmen er regissert av Anne Fontaine («Coco before Chanel»), og Christopher Hampton («Atonement») har skrevet manuset, som baserer seg på en roman av Doris Lessing. Wright var ikke til stede på Sundance sammen med de andre skuespillerne, men Watts uttalte til pressen at hun ble tiltrukket av prosjektet på grunn av den sterke relasjonen til de to kvinnene. - Det er sjelden man ser en historie som feirer kvinner på en så mektig måte. Ja, det er sex i filmen, men den handler ikke omm det. Det er et symptom på alt som skjer, forklarte Watts til australske News.com.Før hun dukker opp på kino i «Adore», får publikum oppleve britiske-australske Naomi Watts i rollen som prinsesse Diana i filmen som bærer den avdøde prinsessens navn. Watts er fra før kjent for filmer som «King Kong», «The Ring» og «Mulholland Drive». Se utvalgt filmografi for Watts her. Amerikanske Robin Wright, som har kvittet seg med etternavnet Penn etter at hun ble skilt fra Sean Penn, er kjent fra TV-serien «Santa Barbara» og fra filmer som «Flaskeposten» og «Forrest Gump» - se utvalgt filmografi. Hun er også aktuell i kommende «The Congress».
Her er første smakebit på «Adore» - det sex-spekkede filmdramaet om to godt voksne venninner som innleder heftige romanser med hverandres sønner.